BUY DERMAL FILLERS FOR SALE ONLINE l www.buybotox-shopantiaging.com (2) - Buy Beauty & Anti-aging
Buy Macrolane VRF 20 (10ml)
Buy Restylane ® (1x0.5ml) For the love of a son – Jean Sasson – Iets om te lees
For the love of a son – Jean Sasson
Kort voor my vakansie begin, haas ek my by die biblioteek in. Ek is verby laat, het nog ’n afspraak wat wag en het werklik net 10 minute om nuwe boeke uit te soek. Dus maak ek sommer vinnig ’n draai by die trollie met boeke wat daai dag ingekom het en gryp net ’n paar wat interessant lyk. So vat ek hierdie een.
Die boek begin stadig en ek wou-wou dit net ’n mis gee, want deesdae het ek te oud geword om deur ’n boek te worstel net om te kan sê ek het dit darem klaar gelees. Net toe ek egter begin vaak raak, tel die boek spoed op.
Die titel van hierdie boek is effens misleidend en dalk net gekies om mense se aandag te kry. Terwyl die boek nie presies is wat ek verwag het as gevolg van die titel nie, het ek die boek uiteindelik baie geniet en die inhoud was vir my in baie opsigte ‘n openbaring.
Ons kla so maklik oor die toestande in ons land, die misdaad en die swak diens. Maar ons het nie regtig die vaagste benul hoe gelukkig ons nog is nie, veral as vrouens.
Kortliks gaan die boek oor Maryam, ’n Afghaniese vrou. Vandat Maryam klein was, het sy al gerebelleer teen die diskriminasie in haar land teen vroue. Sy is bevoorreg om in ‘n redelik welvarende gesin groot te word, met ‘n ma en pa wat nie heeltemal so bekrompe is oor vrouregte as die res van haar familie nie.
Sy beleef hoe verskeie van haar vroulike familielede mishandel word deur hul mans en sweer dat sy nooit sal toelaat dat so iets met haar gebeur nie. Dan neem die Russe Kabul oor en omdat Maryam haar op allerlei maniere verset teen hulle, moet haar ouers naderhand reël dat sy landuit vlug, om haar lewe te red.
Haar pa gaan saam met haar en later emigreer hulle na Amerika. Hier ervaar Maryam vir die eerste keer as vrou totale vryheid. Haar land se tradisie kan sy egter selfs hier nie ontduik nie en sy begewe haar uiteindelik in ’n huwelik met ’n mede landsgenoot, soos deur haar pa gereël. Dié man is egter die duiwel gereinkarneer en Maryam word geslaan, mishandel en verkrag.
Ongeag die feit dat hulle in Amerika is, waar so iets nie behoort te gebeur nie, kry Maryam byna geen ondersteuning van haar familie nie, want die ingebore geloof dat die vrou die man se eiendom is om mee te maak wat hy wil, verhoed dat haar familie haar red uit die man se kloue.
Na die geboorte van haar seun, besluit Maryam om haarself te red en sy vlug weg van Kaiss, haar man. Sy begin die skeisaak en doen aansoek vir ’n interdik, maar voor enige iets gefinaliseer kan word, steel Kaiss hul seun en vlug terug na Afghanistan.
Daar is geen manier wat sy haar seun kan gaan terughaal nie, die Amerikaanse regering kan haar nie help nie, en intussen word Afghanistan verskeur deur oorloë. Elke dag vrees sy dat haar kind in die kruisvuur van ’n verskeurde land kan beland.
Met tussenposes probeer Maryam deur vriende en familie kontak te maak met haar seun, maar jare gaan verby waarin sy nie veel uitrig behalwe net om te hoor dat hy nog lewe nie.
Die boek eindig nie soos wat ek gehoop het nie en dit het my net weer laat besef dat die omstandighede waarin ’n kind grootword, tog wel ’n groot rol speel in hoe hy ontwikkel.
Die boek het my egter vir die eerste keer laat besef dat Afghanistan nie sommer net daai land is op TV waar ek altyd hoor hoe maak die mense oorlog nie en hoe meng Amerika in nie. Dit het vir my die gewone inwoners van ‘n eens pragtige land MENS gemaak.
En dit het my weereens naar gemaak oor die wreedheid van mens teenoor mens, en hier spesifiek van mans teenoor vrouens. Volgens hierdie mense se tradisie kon ’n man sy vrou doodmaak sonder enige gevolge en al reaksie sou wees; ”Foeitog, die arme man. Sy moes hom so ver gedryf het.”
Met die heerskappy van die Taliban (1996) het alles net nog veel erger geword. Vrouens mag nie meer hulle huise verlaat het nie, hulle mag nie gewerk het buite hul huis nie en hulle is ook nie toegelaat om enige skool by te woon nie. Dans is verbied, musiek is oral verbied. Sou jy gevang word in besit van ’n musiekkasset was jou voorland die tronk. Televisie is verban en alle kameras, films en foto’s is vernietig, want dis beskou as selfliefde, ‘n groot sonde.
Vrouens wat weduwees was en voorheen gewerk het in ordentlike beroepe soos die onderwys, moes nou by die huis bly en het geen manier gehad om hul kinders te versorg nie. Baie van hulle het hul uiteindelik uit desperaatheid na prostitusie gewend, wat die Taliban vreemd genoeg toegelaat het, of te wel basies net ignoreer het.
Ek is nie spyt ek het die boek gelees nie en ek sal graag meer van Jean Sasson se boeke wil lees.
Author SonPosted on Januarie 5, 2011 Januarie 6, 2011 Categories Biografies
One thought on “For the love of a son – Jean Sasson”
Januarie 5, 2011 om 6:32 nm
Dankie hiervoor! Ek dink ek is te chicken om hierdie boek te lees, soos met Plaasmoord van Karin Brynard. Party goed sny net te na aan die been.
Vorige Previous post: ‘n Hemelhoë hekkie – Douwleen Bredenhann
Volgende Next post: Samoe[r]sa reis. C. Johan Bakkes